दिल्ली गी खुशहाल ते साफ शैह्‌र बनाने लेई अपनी प्राथमिकता दस्सदे होई मल्होत्रा ने गलाया जे दिल्ली गी पूर्ण राज्य दा दर्जा दुआने ते पुलस गी राज्य सरकार दे तैह्‌त आन्नने लेई हरसंभव प्रयास कीते जाङन। उनें गलाया जे साबका प्रधानमंत्री अटल बिहारी वाजपेयी दे नेतृत्व आह्‌ली राश्ट्रीय जनतांत्रिक गठबंधन (राजग) सरकार ने ब’रे 2002 च दिल्ली गी पूर्ण राज्य दा दर्जा देने दे उद्देश्य कन्नै संसद च इक विधयेक पेश कीता हा ब ओह्‌दे लेई जरूरी दो-तिहाई बहुमत नेईं होने दे कारण ओह् विधेयक पारित नेईं होई सकेआ।